Lèngua Öñge
La lèngua Öñge, ciamàda ach Onge, Eng e pò Ung, l’è öna lèngua meridiunala del arcipelàch di Andamane in del gólf del Bengala.

Chèsta lèngua, ‘nsèma a la lèngua Jarawa, l’è öna di dò lèngue andamanéze de la famèa Ongan e l’è parlàda dal pòpol Onge che l’vif in di Andamane picène.

In del 2006 i restàa dóma 94  persùne bùne de parlà ‘l Öñge tat che chèsta lèngua l’è consideràda ‘n estinsiù ach se ‘n di öltem agn ol nömer di parlàncc l’è cresìt .

Chèsta lèngua la rés-cia de sparì compàgn de quàze töte i ótre lèngue di Andamane che i è zamò sparide, dezà che ‘n chèste ìsole i è riàcc prìma tace colòni ‘nglés e dòpo ‘ndià e la lèngua di colonizadùr l’à ciapàt ol pòst de chèla di Andamanés.

Ol còdes Iso 

Ol còdes Iso de la lèngua Onge l’è ISO 639-3: oon.

I lèngue di Andamane 

Lèngue andamanéze magiùre (10)

del setentriù (4)
 Aka-Bo   
 Aka-Cari
 Aka-Jeru  
 Aka-Kora 

del mès de l’arcipélagh (6)
 Aka-Bea 
 Aka-Kede
 Aka-Kol
 Akar-Bale  
 A-Pucikwar 
 Oko-Juwoi

Lèngue andamanéze meridiunàle (3)
 Jarawa  
 Öñge
 Sentinel

Referènse

Bibliograféa 

Blevins Juliette, 2007 "A Long Lost Sister of Proto-Austronesian? Proto-Ongan, Mother of Jarawa and Onge of the Andaman Islands". Oceanic Linguistics 46 (1): 154–198.

Lengov andamanes